5. ΝΟΜΟΘΕΤ. ΔΙΑΤΑΓΜΑ υπ’ αριθ. 171 της 12/14 Ιουν. 1941 Περί αναπροσαρμογής εργολαβικών συμβάσεων εκτελέσεως Δημοσίων Έργων εις τας σημερινάς συνθήκας και εκκαθαρίσεως εκκρεμουσών τοιούτων εργολαβιών. Εκυρώθη δια της υπ’ αριθ. 306/1946 πράξεως του Υπουργ. Συμβουλίου. Άρθρ.1.-1.Συμβάσεις εκτελέσεως πάσης φύσεως Δημοσίων Έργων ως και Νομικών Προσώπων Δημοσίου Δικαίου της αρμοδιότητος του Υπουργείου Συγκοινωνίας συναφθείσαι βάσει των περί Δημοσίων Έργων κειμένων διατάξεων ή κυρωθείσαι δια Νόμου, δύνανται να τροποποιηθώσι δι’   αποφάσεων  του  Υπουργού  της  Συγκοινωνίας (Αντί για τη σελ. 131) Σελ. 131(α) Τεύχος 1229-Σελ. 37 Αναθεώρηση Τιμών 23.Β.β.1-5 εκδιδομένων εκάστοτε μετά γνώμην του Συμβουλίου των Δημοσίων Έργων και μετά σύμφωνον γνώμην του Υπουργού των Οικονομικών εις ότι αφορά τας δαπάνας. 2.Αι επενεχθησόμεναι τροποποιήσεις αφορώσιν είτε τον τρόπον εκτελέσεως των έργων είτε τον τρόπον αναθεωρήσεως των τιμών μονάδος των σχετικών τιμολογίων, είτε οιασδήποτε διατάξεις των συμβάσεων, επενεχθήσονται δε αύται εφ’ όσον κατά την κρίσιν της υπηρεσίας είναι αδύνατος η συνέχισις των έργων επί τη βάσει των όρων των συμβάσεων, λόγω των κρατουσών σήμερον όλως εξαιρετικών συνθηκών. 3.Εάν ο ανάδοχος του έργου δεν αποδέχεται τας κατά τα ανωτέρω επενεχθησομένας τροποποιήσεις, η σύμβασις διαλύεται, του εργολάβου μη δικαιουμένου οιασδήποτε αποζημιώσεως δια διαφυγόν κέρδος ή άλλην τινά αιτίαν. Άρθρ.2.-Εις ας εργολαβίας ήθελεν αποφασισθή η μη συνέχισις των εργασιών, αι αρχικαί εγγυήσεις περιορίζονται εις ποσόν ανάλογον προς την αξίαν των εκτελεσθεισών εργασιών, του επί πλέον κατατεθειμένου λόγω εγγυήσεως ποσού επιστρεφομένου εις τον εργολάβον άμα τη λήψει της περί μη συνεχίσεως των έργων αποφάσεως. Δι’ ας περιπτώσεις δεν προβλέπεται ταχεία λήψις της περί διακοπής αποφάσεως, επιτρέπεται η άμεσος επιστροφή του επί πλέον ως άνω ποσού της εγγυήσεως, το οποίον θα καταβάλλεται εκ νέου υπό του εργολάβου εις ην περίπτωσιν αποφασισθή τελικώς η συνέχισις του έργου. Άρθρ.3.-(Προσωρινής ισχύος, αναφερόμενον εις τας εκ του πολέμου ειδικάς συνθήκας). Άρθρ.4.-Αι διατάξεις του παρόντος επεκτείνονται και εις έργα της αρμοδιότητος άλλων Υπουργείων κατόπιν σχετικής περί τούτου αποφάσεως του αρμοδίου Υπουργού. Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. Σελ. 132(α) Τεύχος 1229-Σελ. 38 6. της 6/26 Σεπτ. 1941 Περί συμπληρώσεως των διατάξεων του υπ’ αριθ. 171/41 Ν.Δ/τος «περί αναπροσαρμογής εργολαβικών συμβάσεων κλπ.». (Προσωρινής ισχύος, αναφερόμενον εις τας εκ του πολέμου ειδικάς συνθήκας. Τροποποιεί το άρθρ. 3 του ως άνω Ν.Δ/τος). 